บาทเปิด 32.70 บาทต่อดอลลาร์ อ่อนค่า
เงินบาทเปิดตลาด 32.70 บาทต่อดอลลาร์ อ่อนค่าตามทิศทางตลาด หลังดอลลาร์แข็งค่า ให้กรอบวันนี้ 32.65-32.80 บาทต่อดอลลาร์
16 ก.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.70 บาท/ดอลลาร์ อ่อนค่าเย็นวานนี้ที่ปิดตลาดที่ระดับ 32.66 บาท/ดอลลาร์เช้านี้เงินบาทอ่อนค่าเป็นไปตามทิศทางตลาดโลก หลังจากเมื่อคืนดอลลาร์สหรัฐแข็งค่าเมื่อเทียบกับสกุลเงินส่วนใหญ่ ยกเว้นเงินเยน ทั้งนี้ ตลาดเลี่ยงความเสี่ยงโดยการเข้าถือครองสกุลเงินที่ปลอดภัย จึงส่งผลให้เงินบาทอ่อนค่า แต่ยังคงเกาะกลุ่มสกุลเงินภูมิภาคนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 32.65 - 32.80 บาท/ดอลลาร์"วันนี้เงินบาทมีโอกาสทดสอบระดับอ่อนค่าสุดในรอบ 15 เดือนครั้งใหม่" นักบริหารเงิน กล่าวปัจจัยชี้นำต่อไปที่ต้องติดตาม คือวันนี้ธนาคารญี่ปุ่น (BOJ) จะประกาศผลประชุมนโยบายการเงิน และแถลงมติอัตราดอกเบี้ย แต่คาดว่าจะยังคงนโยบายเดิม ส่วนคืนนี้ต้องติดตามยอดค้าปลีกของสหรัฐฯ